ང་ཚོ་བོད་པའི་སྤྱི་ཚོགས་ནང་ཆོས་ལ་དད་པ་ཡོད་ཀྱང༌།ནང་པའི་ཆོས་ཀྱི་གནད་དོན་མ་ཤེས་པའི་སྐྱོན་ཆ་མང་པོ་ཡོད།མང་ཚོགས་ཀྱིས་ཀྱང་ཆོས་ཀྱི་ཐོག་ལ་སློབ་སྦྱོང་བྱས།ནང་ཆོས་ཀྱི་འགྲེལ་བཤད་ཡོད་པའི་དཔེ་ཆ་འདྲ་ཀློགཤེས་མཁན་ལ་དྲི་བ་དྲིས།གོ་སྐབས་བྱུང་བ་ཡིན་ན་ཁ་སང་དོན་གྲུབ་གླིང་གཞིས་ཆགས་སུ་བཤད་རྒྱུ་བྱུང༌།བགྲོ་གླེང་གི་ཚོགས་འདུ་འདྲ་འཚོགས།དཔེར་ན་སངས་རྒྱས་ཞེས་པ་གང་འདྲ་ཞིག་ལ་ཟེར་གྱི་ཡོད།སངས་རྒྱས་ཞེས་པའི་དོན་གང་ཡིན་པ་སོགས་འདི་ཚོའི་གྲས་བགྲོ་གླེང་བྱས།གོ་བསྡུར་བྱས་ཏེ་ཤེས་ཐུབ་པ་བྱུང་ན།སངས་རྒྱས་ཆོས་དགེ་འདུན་ལ་སྐྱབས་སུ་མཆི་ཟེར་དུས་རྒྱུ་མཚན་ཤེས།ངེས་པ་རྙེད་པའི་ཐོག་ནས་མཆོག་གསུམ་ལ་སྐྱབས་འགྲོ་བྱེད་ཤེས་པ་ཡོང་གི་རེད།གཞན་ཁ་ཁྲལ་ལྟ་བུ་བྱས་ན་དགོས་པ་དེ་ཙམ་མེད།